Brussel 14.02.2005 KUMM(2005) 45 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL fuq Pjan ta’ Azzjoni ta’ l-UE dwar id-Drogi (2005-2008){SEG(2005)216} Daħla Il-fenomenu tad-drogi huwa wieħed mill-akbar problemi taċ-ċittadini Ewropej, kif ukoll theddida mill-akbar għas-sigurtà u s-saħħa tas-soċjetà Ewropea. Fl-UE hemm madwar 2 miljun ruħ li jiddependu mid-droga. L-użu tad-drogi, l-aktar fost iż-żgħażagħ, qiegħed fl-ogħla livelli fl-istorja. L-inċidenza ta’ l-HIV/AIDS fost id-dipendenti mid-droga qed toħloq tħassib dejjem jikber. Minħabba li l-problema tad-drogi hija waħda dinjija, l-UE tieħu azzjoni permezz ta’ numru ta’ punti politiċi, bħalma huwa d-djalogu fuq id-drogi ma’ diversi reġjuni tad-dinja. Li tinstab tweġiba realistika u effettiva għal din il-problema, għalhekk, għandha tibqa’ prijorità politika għall-Unjoni Ewropea. F’Diċembru ta’ l-2004, il-Kunsill Ewropew approva Strateġija ta’ l-UE dwar id-Drogi (2005-2012) li tistabbilixxi qafas, għanijiet u prijoritajiet għal żewġ Pjani ta’ Azzjoni konsekuttivi ta’ erba’ snin il-wieħed li għandhom jitmexxew ’il quddiem mill-Kummissjoni. Din l-Istrateġija hija parti integrali mill-programm multi-annwali “Il-Programm ta’ the Hague” biex jissaħħu l-libertà, is-sigurtà u l-ġustizzja fl-UE. Dan itenni li “biex ikun hemm livell għoli ta’ protezzjoni fil-qasam tal-libertà, is-sigurtà u l-ġustizzja, jeħtieġ li tittieħed azzjoni multi-dixxiplinari u miftiehma kemm fuq il-livell ta’ l-UE kif ukoll fuq dak nazzjonali ...”. L-Istrateġija għandha numru ta’ għanijiet ewlenin: - li jintlaħaq livell għoli ta’ protezzjoni ta’ saħħa, benesseri u koeżjoni soċjali, billi tkun ikkomplementata l-azzjoni ta’ l-Istati Membri fil-prevenzjoni u t-tnaqqis fl-użu tad-droga, id-dipendenza fuqha, kif ukoll li tkun evitata l-ħsara għas-saħħa u s-soċjetà, liema ħsara tkun ġejja mid-droga. - fejn għandhom x’jaqsmu l-kisbiet u l-valuri ta’ l-UE f’termini ta’ drittijiet fundamentali u ħelsien, li jkun żgurat livell għoli ta’ sigurtà għall-pubbliku ġenerali, billi tittieħed azzjoni kontra l-produzzjoni ta’ drogi, it-traffikar trans-fruntier tad-drogi u l-użu illeċitu ta’ prekursuri, u billi tiġi intensifikata azzjoni preventiva kontra l-kriminalità marbuta mad-droga permezz ta’ kooperazzjoni effettiva li titwettaq fuq bazi konġunta. - li jissaħħu l-mekkaniżmi ta’ koordinazzjoni ta’ l-UE biex ikun żgurat li l-azzjoni meħuda fuq livelli nazzjonali, reġjonali u internazzjonali tkun waħda komplementarja, u tikkontribwixxi għall-effettività tal-politika dwar id-drogi fl-UE u fir-relazzjonijiet tagħha ma’ imsieħba internazzjonali oħra. Din ta’ l-aħħar titlob pożizzjoni Ewropea aktar ċara fil-fora internazzjonali, bħalma huma n-NU u l-aġenziji speċjalizzati tagħha, biex tirrifletti l-pożizzjoni dominanti ta’ l-UE bħala donatur f’dan il-qasam partikolari. L-Istrateġija tikkonċentra fuq iż-żewġ dimensjonijiet ewlenin tal-politika dwar id-droga: it-tnaqqis fid-domanda u t-tnaqqis fil-provvista. Din tkopri wkoll numru ta’ temi importanti: il-kooperazzjoni internazzjonali, ir-riċerka, l-informazzjoni u l-valutazzjoni. Il-Pjan ta’ Azzjoni propost mill-Kummissjoni jqis il-Valutazzjoni Finali tagħha ta’ l-Istrateġija ta’ l-UE dwar id-Drogi u l-Pjan ta’ Azzjoni ta’ l-UE dwar id-Drogi (2000–2004)[1]. Dan jolqot, l-aktar, dawk l-oqsma li l-valutazzjoni tagħhom kienet uriet li kien jeħtieġ aktar progress fihom. Din tisħaq fuq numru ta’ għanijiet essenzjali li ma kinux intlaħqu taħt il-Pjan ta’ Azzjoni ta’ qabel. Il-Kummissjoni wettqet ukoll konsultazzjoni inizjali mas-soċjetà ċivili fuq il-politika tal-ġejjieni permezz ta’ sit ta’ l-internet dedikat għal dak l-iskop. Din il-konsultazzjoni se titwessa’ iżjed mill-Kummissjoni matul il-perjodu tal-Pjan ta’ Azzjoni, biex tinkludi firxa wiesgħa ta’ rappreżentanti tas-soċjetà ċivili madwar l-UE fi djalogu fuq l-aħjar mod li jiġu trattati kwistjonijiet li għandhom x’jaqsmu mad-drogi. F’termini ta’ l-għan aħħari, wieħed għandu jifhem b’mod ċar li l-Pjan ta’ Strateġija u l-Pjan ta’ Azzjoni mhumiex xi riżultat fihom infushom; anke jekk l-għanijiet kollha tagħhom jintlaħqu, wieħed irid jikkonkludi li dawn ikunu fallew jekk ir-riżultat ma jinkludix tnaqqis sostanzjali fil-problema tad-drogi fis-soċjetajiet tagħna. Iċ-ċittadini Ewropej dan jistennewh. L-għan aħħari tal-Pjan ta’ Azzjoni huwa li jnaqqas sostanzjalment il-preżenza ta’ l-użu tad-droga fost il-popolazzjoni u li jnaqqas il-ħsara soċjali u d-dannu għas-saħħa li jiġu kkawżati mill-użu ta’ u l-kummerċ ta’ drogi u sustanzi oħra illeċiti. Dan għandu l-għan li jipprovdi qafas għal metodu bilanċjat biex jitnaqqsu kemm il-provvista u d-domanda permezz ta’ numru ta’ azzjonijiet speċifiċi. Dawn għandhom jilħqu l-kriterji li ġejjin: - L-azzjonijiet fuq livell ta’ UE għandhom joffru valur miżjud ċar, waqt li r-riżultati għandhom ikunu realistiċi u li jitkejlu. - L-azzjonijiet għandhom ikunu effettivi fl-infiq u jikkontribwixxu direttament għall-kisba ta’ mill-inqas wieħed mill-għanijiet jew prijoritajiet stabbiliti fl-Istrateġija. - In-numru ta’ azzjonijiet f’kull qasam għandu jkun realistiku. F’termini ta’ metodoloġija, il-Kummissjoni fasslet dan il-Pjan ta’ Azzjoni mhux bħala lista statika ta’ għanijiet politiċi, iżda bħala strument ta’ politika dinamika. Dan isegwi l-istruttura u l-għanijiet ta’ l-Istrateġija u jiffoka fuq riżultati konkreti f’oqsma ta’ prijorità speċifika. Għal kull azzjoni, ġew introdotti għodod ta’ valutazzjoni u indikaturi. Dawn tfasslu bl-għajnuna taċ-Ċentru Ewropew ta’ Monitoraġġ dwar id-Drogi u l-Abbuż mid-Drogi (EMCDDA) u l-Europol, li t-tnejn se jgħinu lill-Kummissjoni biex issegwi l-implimentazzjoni tal-Pjan ta’ Azzjoni. Fuq din il-bażi, il-Kummissjoni se tippubblika rapport annwali u, jekk ikun meħtieġ, tipproponi t-tibdil meħtieġ. Ir-responsabbiltà għall-implimentazzjoni ta’ l-azzjonijiet u l-limiti ta’ żmien huma indikati b’mod ċar fil-Pjan. Biex l-implimentazzjoni tkun kontrollata sew, il-miri, li għeluq iż-żmien tagħhom ikun għadda jew x’aktarx ma jintlaħaqx, se jkunu suġġetti għal rakkomandazzjonijiet jew biex dawn ikunu implimentati jew biex ikun identifikat għaliex ma kinux implimentati. Il-Kummissjoni se tagħmel valutazzjoni ta’ l-impatt fl-2008 biex tipproponi t-tieni Pjan ta’ Azzjoni għas-snin 2009-2012. Valutazzjoni finali tal-Pjan ta’ Strateġija u tal-Pjan ta’ Azzjoni se ssir mill-Kummissjoni fl-2012. Dawn il-valutazzjonijiet se jmorru lil hinn mil-limiti stretti tal-Pjan ta’ Azzjoni; dawn se jinkludu, fuq il-bażi tax-xogħol tal-EMCDDA u l-Europol, ħarsa ġenerali fuq l-evoluzzjoni tas-sitwazzjoni tad-drogi fl-Ewropa. Dan il-Pjan ta’ Azzjoni huwa wieħed ambizzjuż fl-għanijiet tiegħu, iżda dan jirrifletti, fl-istess ħin, in-natura serja tal-problemi li jikkonfrontaw liċ-ċittadini ta’ l-UE. Dan jirrispetta l-prinċipji tas-sussidjarjetà u l-proporzjonalità, waqt li jippermetti skop sħiħ għal azzjonijiet lokali, reġjonali, nazzjonali u transnazzjonali. Fl-istess waqt ukoll, dan jinkuraġġixxi lill-partijiet kollha biex jeżaminaw kif dawn l-azzjonijiet jistgħu jkunu appoġġjati b’mod reċiproku u kif dawn jistgħu jikkontribwixxu biex jintlaħqu l-għanijiet ta’ l-Istrateġija ta’ l-UE dwar id-Drogi. KOORDINAZZJONI | Għan ta’ l-Istrateġija 17[2] Il-Koordinazzjoni hija importanti għat-twaqqif u t-twettiq ta’ strateġija ta’ suċċess kontra d-drogi | Għan | Azzjoni proposta | Skeda ta’ żmien | Parti Responsabbli[3] | Għodda ta’ valutazzjoni/Indikatur² | 1. Il-koordinazzjoni effettiva fuq livell ta’ UE u nazzjonali | 1. L-Istati Membri u l-Kummissjoni għandu jkollhom mekkaniżmu ta’ koordinazzjoni ta’ drogi li jkun jaħdem b’mod sħiħ, u li jaħtru persuna, dipartiment jew entità biex jaġixxi bħala koordinatur tad-drogi | 2007 | SM KUMM | Rapport annwali fuq l-istrutturi nazzjonali mill-KUMM, flimkien mal-EMCDDA | 2. L-Istati Membri, waqt li jqisu l-liġi nazzjonali u l-istrutturi amministrattivi tagħhom, jadottaw strateġija nazzjonali ġenerali u/jew pjan ta’ azzjoni fuq id-drogi | 2007 | SM | L-istess | 2. Li jkun żgurat approċċ bilanċjat u multidixxiplinari | L-Istati Membri għandhom jittrasponu l-prijoritajiet komuni ta’ l-UE fi strateġiji/pjani ta’ azzjoni nazzjonali | 2007 | SM | L-istess | 3. L-involviment tas-soċjetà ċivili | 1. Il-Kummissjoni għandha toħroġ Green Paper fuq metodi kif tkun tista’ tikkoopera b’mod effettiv mas-soċjetà ċivili | 2006 | KUMM | Il-Green Paper tal-Kummissjoni | 2. L-Istati Membri għandhom iqisu l-kompetenzi esperti tal-gruppi u l-entitajiet kollha kkonċernati | 2007 | SM | SM jirrappurtaw lill-HDG (Grupp ta’ Ħidma Orizzontali dwar id-Droga) fuq ir-riżultati tal-konsultazzjoni sa mhux aktar mill-2008 | 3. Il-Kummissjoni għandha tipprovdi għal stħarriġ ta’ l-Eurobarometer fuq l-attitudni taż-żgħażagħ dwar id-drogi | 2008 | KUMM | Rapport mogħti | Għanijiet ta’ l-Istrateġija 18 – 19 Il-Koordinazzjoni fuq livell ta’ UE dwar il-politika tad-drogi għandha titwettaq permezz ta’ Grupp ta’ Ħidma Orizzontali fuq id-Drogi (HDG) | 4. Koordinazzjoni effettiva fil-Kunsill | 1. L-HDG għandu jiffoka l-ħidmiet tiegħu fuq l-implimentazzjoni tal-Pjan ta’ Azzjoni ta’ l-UE | Għadu għaddej | Kunsill | Ir-Reviżjoni Annwali tal-Progress tal-KUMM | 2. L-HDG għandu jkun il-forum ewlieni fil-Kunsill għall-koordinazzjoni ta’ l-UE fuq id-drogi. Għandu jkun hemm koordinazzjoni effettiva bejn dan u Gruppi ta’ Ħidma oħrajn tal-Kunsill li jkollhom x’jaqsmu ma’ problemi dwar id-droga, inklużi relazzjonijiet esterni | Għadu għaddej | Kunsill | Il-Mandat tal-HDG għandu jkun rivedut sa l-2005 Ir-riżultati tad-diskussjonijiet tal-HDG fuq ir-relazzjonjijiet esterni fejn jidħlu punti dwar id-droga li jkunu ġew rappurtati lill-gruppi ta’ ħidma ġeografiċi relevanti u viċe-versa | Għan ta’ l-Istrateġija 20 Wieħed mill-oqsma li fih il-koordinazzjoni hija ta’ importanza kbira huwa dak tal-kooperazzjoni internazzjonali | 5. It-tqassim sistematiku tal-politika dwar id-drogi f’relazzjonijiet u fi ftehim mal-pajjiżi terzi relevanti | 1. Il-Kunsill għandu jiżgura li l-pjanijiet ta’ azzjoni ta’ l-UE għal diversi reġjuni jkunu adottati biss jekk ikunu allokati riżorsi adekwati għall-implimentazzjoni tagħhom | Għadu għaddej | Kunsill | Rapport tal-KUMM sa l-2008 | 2. Tkun inkluża klawsola speċifika fuq il-kooperazzjoni fuq id-drogi fi ftehim ġodda ma’ pajjiżi/reġjuni terzi | Annwali | Kunsill KUMM | Numru ta’ ftehim ġdid bi klawżola speċifika fuq id-drogi | Għan ta’ l-Istrateġija 21 L-awtoritajiet nazzjonali li huma responsabbli biex jikkoordinaw punti u politika marbuta mad-drogi se jikkontribwixxu fl-implimentazzjoni prattika tal-Pjanijiet ta’ Azzjoni ta’ l-UE fil-kuntest ta’ l-implimentazzjoni tal-programmi nazzjonali | 6. Iż-żamma ta’ forum regolari għall-koordinazzjoni ta’ l-UE | Il-Presidenza u l-Kummissjoni għandhom jagħtu l-opportunità lil dawk li huma responsabbli mill-koordinazzjoni tad-drogi biex jiltaqgħu ħalli jibdlu informazzjoni fuq żviluppi nazzjonali, biex jirrevedu l-iskop għal kooperazzjoni akbar, u biex jiffokaw fuq l-implimentazzjoni tal-Pjan ta’ Azzjoni ta’ l-UE | Darbtejn fis-sena | PRES KUMM MS | Ir-riżultati tal-laqgħat | IT-TNAQQIS FID-DOMANDA | Għan ta’ l-Istrateġija 22 Tnaqqis li jista’ jitkejjel fl-użu tad-drogi, tad-dipendenza fuqhom u fir-riskji tas-saħħa u f’dawk soċjali minħabba d-drogi | Għan | Azzjoni proposta | Skeda ta’ żmien | Parti Responsabbli | Għodda ta’ valutazzjoni/Indikatur | 7. Li jitjiebu l-aċċess għal u l-effettività tal-miżuri tat-tnaqqis fid-domanda tad-drogi | Li tkun żgurata valutazzjoni dwar il-programmi tat-tnaqqis fid-domanda tad-drogi u dwar it-tixrid effettiv ta’ l-aħjar prassi valutati. Ikun hemm użu aktar effettiv u aġġornament regolari ta’ l-EDDRA (Skambju dwar l-Azzjoni għat-Tnaqqis fid-Domanda għad-Droga) ibbażat fuq l-EMCDDA u ta’ bażijiet ta’ tagħrif oħrajn | 2007 | SM EMCDDA | In-numru ta’ programmi valutati dwar it-tnaqqis fid-domanda tad-drogi fl-EDDRA; numru ta’ utenti tal-EDDRA L-użu tad-droga u l-kunċett ta’ riskju fuq id-drogi fost l-istudenti (EMCDDA) | Għan ta’ l-Istrateġija 25.1 Li jitjieb l-aċċess għal u l-effettività tal-programmi ta’ prevenzjoni, inklużi l-prevenzjoni mmirata u l-prevenzjoni bbażata fuq il-familja/komunità | 8. Li jitjieb l-aċċess għal u l-effettività ta’ programmi ta’ prevenzjoni ibbażati fl-iskejjel | Ikun żgurat li programmi komprensivi ta’ prevenzjoni li jkopru drogi leċiti u illeċiti, kif ukoll l-użu ta’ ħafna drogi, ikunu inklużi fil-kurrikula ta’ l-iskejjel jew li jiġu implimentati kemm jista’ jkun fuq firxa wiesgħa | 2007 | SM | In-numru ta’ SM li jkunu inkludew programmi komprensivi bbażati fuq il-prevenzjoni tad-droga fl-iskejjel; il-persentaġġ ta’ studenti milħuqa | 9. Li titwaqqaf prevenzjoni mmirata. L-iżvilupp ta’ modi ġodda biex jintlaħqu gruppi mmirati, eż. bl-użu ta’ l-internet | Ikunu żviluppati u mtejba programmi ta’ prevenzjoni mmirati għal gruppi speċifiċi (eż. familji li jkunu f’riskju, tfal li jħallu l-iskola) u postijiet speċifiċi (eż. drogi u sewqan, drogi fuq il-post tax-xogħol, drogi f’postijiet ta’ mistrieħ) | 2007 | SM KUMM | Ir-rata ta’ disponibbiltà ta’ programmi ta’ prevenzjoni għal gruppi speċifiċi mmirati (EMCDDA) Studju tal-KUMM fuq l-influwenza ta’ l-alkoħol, id-drogi u l-mediċini fuq is-sewqan sa l-2008 Ir-Rapport ta’ l-iSM lill-HDG fuq it-twettiq ta’ programmi dwar id-droga fuq il-post tax-xogħol sa l-2008 In-numru, it-twettiq u l-effettività valutata tal-proġetti ta’ prevenzjoni f’postijiet ta’ mistrieħ (EMCDDA) | Għan ta’ l-Istrateġija 25.2 It-titjib ta’ l-aċċess għal programmi ta’ intervent bikri, speċjalment għaż-żgħażagħ li jagħmlu użu minn sustanzi psikoattivi | 10. It-titjib fil-metodi għall-identifikazzjoni bikrija ta’ fatturi ta’ riskju u intervent bikri | L-identifikazzjoni ta’ l-użu tad-droga għandha tkun inkluża fit-taħriġ ta’ professjonisti li jkunu ġew f’kuntatt mad-dipendenti tad-droga potenzjali | Għadu għaddej | SM | Ir-Rapport ta’ l-iSM fuq il-persentaġġ stmat ta’ professjonisti li jirċievu dan it-taħriġ sa l-2008 L-età ta’ l-ewwel użu mid-droga/l-ewwel domanda għal trattament (EMCDDA) | Għan ta’ l-Istrateġija 25.3 It-titjib fl-aċċess għal programmi ta’ trattament li jkunu ta’ mira u diversifikati, inkluża l-kura psiko-soċjali u farmakoloġika integrata | 11. Li jkunu żgurati d-disponibbiltà u l-aċċess għal trattament immirat u diversifikat, kif ukoll għal programmi ta’ rijabilitazzjoni | 1. Għażliet ta’ trattament li jkopru varjetà ta’ approċċi psiko-soċjali u farmakoloġiċi u li għandhom ikunu disponibbli u jikkorrispondu għad-domanda tat-trattament | Għadu għaddej | SM | Id-domanda għal trattament u indikaturi ta’ disponibbiltà (EMCDDA) | 2. It-twaqqif ta’ strateġiji u linjigwida biex tiżdied id-disponibbiltà tas-servizzi għad-dipendenti tad-droga li mhumiex milħuqa bis-serizzi li hemm bħalissa | Għadu għaddej | SM | L-istess | 3. It-titjib fl-aċċess għal u l-firxa ta’ programmi ta’ rijabilitazzjoni u integrazzjoni soċjali mill-ġdid | Għadu għaddej | SM | L-istess | 12. It-titjib fil-kwalità tas-servizzi tat-trattament | Ftehim fuq standards minimi fl-Ewropa kollha fuq it-trattament tad-droga | 2008 | Kunsill KUMM | Proposta tal-KUMM sa l-2007 | 13. Li jiġu żviluppati aktar alternattivi flok il-ħabs għall-vittmi tad-droga u servizzi tad-drogi għal nies li jinstabu fil-ħabs | 1. Isir użu effettiv u jkunu żviluppati aktar alternattivi flok il-ħabs għall-vittmi tad-droga li jikkommettu reati marbuta mad-droga | Għadu għaddej | SM | Ir-Rapport ta’ l-iSM lill-HDG sa l-2008 | 2. Ikunu żviluppati servizzi ta’ prevenzjoni, ta’ trattament u ta’ tnaqqis fil-ħsara għall-persuni li jkunu fil-ħabs, servizzi ta’ integrazzjoni mill-ġdid meta dawn joħorġu mill-ħabs, u metodi biex ikun sorveljat/analizzat l-użu tad-droga fost il-ħabsin | Għadu għaddej | SM KUMM | Proposta tal-KUMM għal rakkomandazzjoni sa l-2007 | Għan ta’ l-Istrateġija 25.4 It-titjib ta’ l-aċċess għal servizzi ta’ prevenzjoni u t-trattament ta’ l-HIV/AIDS, l-epatite, infezzjonijiet oħra, mard u ħsara soċjali u għas-saħħa marbuta mad-droga | 14. Il-prevenzjoni ta’ riskji għas-saħħa marbuta ma’ l-użu tad-droga | L-implimentazzjoni tar-Rakkmandazzjoni tal-Kunsill fuq il-prevenzjoni u t-tnaqqis tal-ħsara marbuta mas-saħħa minħabba l-vizzju tad-drogi | Għadu għaddej | SM | Rapport tal-KUMM sa l-2006 | 15. Id-disponibbiltà u l-aċċess għal servizzi li jnaqqsu l-ħsara | Li jkun żgurat aċċess għas-servizzi għal dawk li huma dipendenti mid-droga, inkluż trattament ta’ sostituzzjoni u żamma, bdil ta’ labar u servizzi simili li huma maħsuba biex inaqqsu r-riskji | Għadu għaddej | SM | In-numru stmat ta’ siringi mqassma u l-utenti tad-droga milħuqa (EMCDDA) Id-domanda għal trattament u indikaturi ta’ disponibbiltà (EMCDDA) | 16. Il-prevenzjoni tal-firxa ta’ l-HIV/AIDS, l-epatite C, infezzjonijiet u mard ieħor li jiżviluppa fid-demm | Li tkun żgurata l-implimentazzjoni ta’ programmi komprensivi fuq l-HIV/AIDS, l-epatite C, mard ieħor li jiżviluppa fid-demm; dawn għandhom jinkorporaw il-koordinazzjoni u l-kollaborazzjoni bejn dawk kollha li jipprovdu s-servizzi, liema servizzi huma indirizzati lejn gruppi vulnerabbli | Għadu għaddej | SM KUMM | Indikaturi ta’ prevalenza fuq l-HIV, l-epatite C u infezzjonijiet oħra (EMCDDA) | 17. It-tnaqqis fl-imwiet ikkawżati mid-droga | It-tnaqqis fl-imwiet ikkawżati mid-droga għandu jkun inkluż bħala mira speċifika fuq il-livelli kollha, flimkien ma’ interventi mfassla apposta għal dan il-għan | Għadu għaddej | SM | Indikatur dwar l-imwiet marbuta mad-droga (EMCDDA) | IT-TNAQQIS FIL-PROVVISTA | Għan ta’ l-Istrateġija 27.1 It-tisħiħ tal-kooperazzjoni fl-infurzar tal-liġi ta’ l-UE kemm fuq livelli strateġiċi kif ukoll fuq livelli ta’ prevenzjoni ta’ kriminalità, biex jissaħħu ħidmiet ta’ l-operat fil-qasam tad-drogi u l-użu illeċitu ta’ prekursuri | 18. It-tnaqqis fil-produzzjoni u l-provvista ta’ drogi sintetiċi | L-iżvilupp ta’ soluzzjoni fuq perjodu twil għall-użu ta’ profili forensiċi dwar drogi sintetiċi biex, mill-esperjenzi ta’ l-imgħoddi, tkun tista’ tiġi infurzata l-liġi | 2008 | SM KUMM Europol | Rapport tal-KUMM | 19. Li jkun immirat il-ħasil ta’ flus fejn għandha x’taqsam il-kriminalità tad-droga | L-implimentazzjoni ta’ proġetti konġunti ta’ l-operat | Għadu għaddej | SM Europol Eurojust | Numru ta’ proġetti li jkunu bdew jew tkomplew Il-likwidità kriminali marbuta mad-drogi li tkun inqabdet u ġiet imħarbta | 20. L-użu ta’ assi konfiskati biex ikunu finanzjati proġetti marbuta mad-droga | Li tkun esplorata l-possibbiltà li jkun żviluppat fond biex jintuża għal proġetti konġunti ta’ l-operat, liema proġetti għandhom ikunu finanzjati mill-konfiska ta’ assi li jkunu nkisbu bil-produzzjoni u t-traffikar tad-drogi | 2007 | KUMM | Studju fuq l-aħjar prassi fit-twaqqif ta’ dan il-fond | 21. Li jkunu esplorati rabtiet possibbli bejn it-traffikar tad-droga u l-iffinanzjar tat-terroriżmu | Li ssir riċerka dwar rabtiet possibbli bejn it-traffikar tad-drogi u l-iffinanzjar tat-terroriżmu | 2007 | KUMM SM | Riċerka lesta | 22. Jiżdied ix-xogħol fuq il-prevenzjoni ta’ kriminalità marbuta mad-droga | Li jkun mistħarreġ il-limitu tal-kriminalità marbuta mad-drogi fl-UE | 2006 | SM | Il-kumpilazzjoni ta’ studji eżistenti li għandhom jiġu preżentati mill-EMCDDA lill-KUMM sa l-2008 Id-disponibbiltà u d-disponibbiltà osservata ta’ drogi fuq il-livell ta’ triq, prezz, purità u qawwa (EMCDDA) | 23. Li jkunu eżaminati prattiċi ta’ prevenzjoni marbuta mad-drogi f’pajjiżi terzi | Isir studju fuq prattiċi li huma marbuta mal- prevenzjoni tad-drogi f’pajjiżi terzi | 2008 | KUMM | Studju lest | 24. Jiżdied it-taħriġ għall-aġenziji li jinfurzaw il-liġi | Is-CEPOL għandha tinkludi fil-programmi ta’ ħidma annwali tagħha aktar korsijiet ta’ taħriġ lill-aġenziji ta’ l-infurzar tal-liġi, b’mod speċifiku għal dawk li għandhom x’jaqsmu mal-ġlieda kontra l-produzzjoni u t-traffikar tad-drogi | 2006 | CEPOL | Taħriġ relevanti addizzjonali inkluż fil-Programm ta’ Ħidma Annwali tas-CEPOL mill-2007 | Għan ta’ l-Istrateġija 27.2 – 27.3 L-intensifikazzjoni tal-kooperazzjoni fl-infurzar effettiv tal-liġi bejn l-Istati Membri bl-użu ta’ strumenti u strutturi eżistenti Il-prevenzjoni u l-ikkastigar ta’ l-importazzjoni u l-esportazzjoni illeċiti ta’ drogi narkotiċi u sustanzi psikotropiċi | Għan | Azzjoni proposta | Orarju | Parti Responsabbli | Għodda ta’ valutazzjoni/Indikatur | 25. Li tiżdied u tkun żviluppata l-kooperazzjoni fl-infurzar tal-liġi bejn l-Istati Membri u, fejn ikun xieraq, ma’ pajjiżi terzi, l-Europol u/jew l-Eurojust kontra l-produzzjoni u t-traffikar internazzjonali u organizzat tad-droga | 1. L-implimentazzjoni ta’ proġetti konġunti ta’ l-operat, bħalma huma timijiet ta’ investigazzjoni konġunta, operazzjonijiet doganali konġunti u netwerk ta’ kooperazzjoni bejn il-pulizija tat-trasport fl-Ewropa | Għadu għaddej | SM Europol Eurojust | Numru ta’ proġetti konġunti ta’ l-operat li jkunu bdew jew tkomplew Kwantità ta’ prekursuri u drogi maqbuda Numru ta’ gruppi kriminali li ġew sfrattati Numru ta’ laboratorji illeċiti li ġew żarmati | 2. L-Europol għandha tfassal u xxerred valutazzjoni dwar it-theddida għall-UE li ġejja mill-produzzjoni u l-provvista tad-drogi | Bi-annwali | SM Europol | Rapport ta’ valutazzjoni | 26. Il-ġlieda kontra l-kriminalità serja fil-qasam ta’ l-użu illeċitu ta’ kimiċi prekursuri, billi tiżdied il-kooperazzjoni fl-infurzar tal-liġi bejn l-Istati Membri u, fejn xieraq, ma’ pajjiżi terzi, l-Europol u/jew l-Eurojust | L-implimentazzjoni ta’ proġetti konġunti ta’ l-operat, bħalma huma l-Unità Konġunta Ewropea fuq il-Prekursuri | Għadu għaddej | SM Europol Eurojust | Numru ta’ proġetti konġunti ta’ l-operat li jkunu bdew jew tkomplew Kwantità ta’ prekursuri u drogi maqbuda Numru ta’ gruppi kriminali li jkunu ġew sfrattati | 27. Il-prevenzjoni ta’ l-użu illeċitu ta’ prekursuri, l-aktar prekursuri ta’ droga sintetika li tkun ġiet importata fl-UE | 1. L-implimentazzjoni tal-liġi ta’ l-UE dwar il-prekursuri, l-aktar il-kooperazzjoni bejn l-iSM fejn għandhom x’jaqsmu il-kontrolli ta’ l-importazzjoni ta’ drogi prekursuri sintetiċi, kif ukoll it-tisħiħ tal-kontrolli dognali fit-territorju estern ta’ l-UE | Għadu għaddej | SM KUMM | Numru ta’ kontrolli ta’ riskju stabbiliti | 2. L-appoġġ għall-operati internazzjonali tan-NU INCB, l-aktar il-Proġett Priżma | Għadu għaddej | SM KUMM Europol | Numru ta’ operazzjonijiet li jkunu bdew jew tkomplew | Għan ta’ l-Istrateġija 27.5 Li jiġu intensifikati l-isforzi ta’ l-infurzar tal-liġi f’pajjiżi li mhumiex membri ta’ l-UE, speċjalment il-pajjiżi u r-reġjuni produtturi tul ir-rotot tat-traffikar | 28. It-twaqqif u l-espansjoni ta’ netwerks ta’ uffiċjali tal-kollegamenti ta’ l-Istati Membri f’pajjiżi produtturi u pajjiżi li jkunu parti minn rotot ta’ traffikar | 1. Kull netwerk għandu jara li jtejjeb il-kooperazzjoni u l-koordinazzjoni ta’ l-operat ta’ l-azzjonijiet ta’ l-iSM f’pajjiżi terzi | Darbtejn fis-sena | SM | Numru ta’ laqgħat li saru | 2. Ikunu implimentati operazzjonijiet ma’ aġenziji ta’ l-infurzar tal-liġi ta’ pajjiżi terzi | Għadu għaddej | SM | Numru ta’ operazzjonijiet li bdew u tkomplew | KOOPERAZZJONI INTERNAZZJONALI | Għan ta’ l-Istrateġija 30.1 Azzjoni koordinata, effettiva u aktar ċara mill-Unjoni f’organizzazzjonijiet u fora internazzjonali | Għan | Azzjoni Proposta | Orarju | Parti Responsabbli | Għodda ta’ valutazzjoni/Indikatur | 29. L-adozzjoni ta’ pożizzjonijiet komuni ta’ l-UE fuq id-droga f’fora internazzjonali | Il-pożizzjonijiet ta’ l-UE f’laqgħat internazzjonali li jittrattaw problemi marbuta mad-drogi għandhom jitħejjew fl-HDG. Il-laqgħat ta’ koordinazzjoni ta’ l-UE għandhom isiru waqt is-CND (il-Kummissjoni dwar id-Drogi Narkotiċi) u laqgħat oħra | Annwali | PRES SM KUMM | Numru ta’ pożizzjonijiet ta’ l-UE għal laqgħat internazzjonali relevanti | 30. L-artikolazzjoni u l-promozzjoni ta’ l-approċċ ta’ l-UE dwar id-drogi | Il-Presidenza u/jew il-Kummissjoni għandhom ikollhom ir-rwol ewlieni fl-artikolazzjoni u l-promozzjoni ta’ l-avviċinament bilanċjat ta’ l-UE | Annwali | PRES SM KUMM | Numru ta’ dikjarazzjonijiet ta’ l-UE | 31. Li jinġiebu ’l quddiem riżoluzzjonijiet konġunti ta’ l-UE u li jkunu ko-sponsorjati riżoluzzjonijiet oħra | Fin-NU, l-aktar is-CND, il-Presidenza għandha taħdem biex tmexxi ’l quddiem ir-riżoluzzjonijiet bħala riżoluzzjonijiet konġunti ta’ l-UE u/jew il-ko-sponsorjar ta’ l-UE ta’ riżoluzzjonijiet oħra | Annwali | PRES SM KUMM | Numru ta’ riżoluzzjonijiet konġunti ta’ l-UE u riżoluzzjonijiet ko-sponsorjati | Għan ta’ l-Istrateġija 30.2 Sforzi speċjali fejn għandhom x’jaqsmu l-pajjiżi kandidati, u pajjiżi kandidati potenzjali, bħalma huma l-pajjiżi tal-Proċess ta’ Stabilizzazzjoni u Assoċjazzjoni | 32. Appoġġ għall-pajjiżi kandidati u għal dawk li huma fil-proċess ta’ stabilizzazzjoni u assoċjazzjoni | Tingħata l-assistenza teknika u oħra meħtieġa lil dawn il-pajjiżi biex jiffamiljarizzaw ruħhom ma’ l-acquis ta’ l-UE biex ikunu jistgħu jwettqu l-azzjonijiet meħtieġa | 2008 | SM KUMM EMCDDA Europol | Numru ta’ proġetti lesti; nefqa u persentaġġ tan-nefqa totali fuq għajnuna għal dawn il-pajjiżi | 33. Għajnuna lill-pajjiżi kandidati biex jieħdu sehem fix-xogħol tal-EMCDDA u l-Europol | Jintlaħqu ftehim mal-pajjiżi kandidati | 2008 | Kunsill KUMM | Numru ta’ ftehim ta’ kooperazzjoni li jkunu ntlaħqu | Għan ta’ l-Istrateġija 30.3 Ikunu megħjuna pajjiżi terzi, inklużi l-pajjiżi tal-Viċinat Ewropew, u l-pajjiżi ewlenin li jipproduċu d-droga u dawk ta’ tranżitu, biex dawn ikunu aktar effettivi kemm fit-tnaqqis tad-domanda ta’ drogi kif ukoll fil-provvista ta’ drogi | 34. Għajnuna lill-pajjiżi tal-Viċinat Ewropew | 1. Li tkun implimentata l-parti dwar id-drogi tal-Pjani ta’ Azzjoni tal-Politika tal-Viċinat Ewropew | 2008 | SM KUMM | Numru ta’ dispożizzjonijiet fuq id-drogi li jkunu ġew implimentati | 2. Li tkun implimentata l-parti dwar id-drogi tal-Pjan ta’ Azzjoni UE-Russja kontra l-kriminalità organizzata | 2006 | SM KUMM | Numru ta’ dispożizzjonijiet fuq id-drogi li jkunu ġew implimentati | 35. Għajnuna lil pajjiżi/reġjuni terzi | Għajnuna li għandha tintrabat mal-pjani ta’ azzjoni dwar id-drogi, adottata mill-UE ma’ diversi reġjuni. Għandha tingħata għajnuna speċjali lill-Afganistan, fil-kuntest ta’ l-iżvilupp dwar l-Istrateġija tiegħu dwar il-Kontroll tad-Drogi, u lil pajjiżi ġirien biex jissaħħaħ approċċ reġjonali | 2008 | SM KUMM | Numru ta’ proġetti lesti; nefqa u persentaġġ tan-nefqa totali fuq għajnuna għal dawn il-pajjiżi/reġjuni | 36. Il-kontinwazzjoni u l-iżvilupp ta’ rabta politika attiva mill-UE ma’ pajjiżi/reġjuni terzi | 1. L-użu ta’ mekkaniżmi, bħalma huma l-Mekkaniżmu tal-Koordinazzjoni u l-Kooperazzjoni fuq id-Drogi bejn l-UE/l-Amerika Latina u l-Karibew u l-laqgħat Trojka dwar id-Drogi | Għadu għaddej | Kunsill KUMM | Rapport annwali fuq l-użu ta’ dawn il-mekkaniżmi | 2. Reviżjoni ta’ l-attivitajiet u l-miżuri u, fejn xieraq, li jitwaqqfu prijoritajiet ġodda fil-pjani ta’ azzjoni dwar id-droga li l-UE adottat ma’: - L-Amerika Latina u l-Karibew - L-Ażja Ċentrali - Il-pajjiżi tal-Balkani tal-Punent | 2006 2007 2008 | Kunsill KUMM | Rapporti ta’ reviżjoni | 37. Titjib fil-koerenza ta’ l-għajnuna lil pajjiżi/reġjuni terzi | 1. L-iskambju ta’ informazzjoni fuq ħidmiet ta’ l-operat f’pajjiżi u reġjuni terzi | Annwali | Kunsill KUMM | Rapport annwali tal-KUMM | 2. Li jkunu valutati l-proġetti tal-KE u l-Istati Membri li jkunu inklużi fi programmi ta’ kooperazzjoni | 2008 | SM KUMM | Rapporti ta’ l-iSM u l-KUMM lill-Kunsill | 3. Li jkunu identifikati l-irduppjar u l-problemi li jeżistu fl-għajnuna teknika | 2008 | Kunsill KUMM | Aġġornament tal-bażi ta’ tagħrif fuq proġetti ta’ għajnuna teknika f’pajjiżi kandidati u pajjiżi terzi mill-KUMM, fuq il-bażi ta’ l-informazzjoni mogħtija mill-iSM. Ir-rapport tal-KUMM lill-Kunsill | TAGĦRIF, RIĊERKA U VALUTAZZJONI | Għan ta’ l-Istrateġija 31 Li l-problema tad-drogi tinftiehem aħjar u tiġi żviluppata l-aħjar tweġiba għaliha | Għan | Azzjoni proposta | Orarju | Parti Responsabbli | Għodda ta’ valutazzjoni/Indikatur | 38. Ikun hemm informazzjoni ta’ min jorbot fuqha u komparabbli fuq indikaturi epidemjoloġiċi ewlenin | Implimentazzjoni sħiħa tal-ħames indikaturi epidemjoloġiċi ewlenin u, fejn ikun xieraq, l-irfinar ta’ dawn l-indikaturi | 2008 | SM EMCDDA | Rapporti mill-iSM li jidentifikaw problemi possibbli fl-implimentazzjoni | 39. Ikun hemm informazzjoni ta’ min jorbot fuqha fuq is-sitwazzjoni tad-droga | It-twaqqif ta’ lista konsolidata ta’ indikaturi u għodod ta’ valutazzjoni għall-valutazzjoni tal-Pjani ta’ Strateġija u ta’ Azzjoni ta’ l-UE dwar id-Drogi | Għadu għaddej | KUMM EMCDDA Europol | Reviżjoni annwali tal-KUMM bl-appoġġ tal-EMCDDA u l-Europol | 40. Tkun żviluppata informazzjoni ċara fuq xejriet u mudelli li qed joħorġu dwar l-użu tad-droga kif ukoll dwar is-swieq tad-droga | Li jintlaħaq ftehim fuq linjigwida u mekkaniżmi ta’ l-UE fuq l-identifikazzjoni, is-sorveljanza u t-tweġiba għax-xejriet li qed ikun hemm bħalissa | 2008 | Kunsill KUMM | Proposta tal-KUMM sa l-2007 flimkien mal-EMCDDA u l-Europol | 41. Li jsiru estimi fuq in-nefqa pubblika fuq problemi marbuta mad-droga | L-Istati Membri u l-Kummissjoni għandhom jiżviluppaw estimi ta’ nefqa diretta u indiretta fuq id-drogi | 2006 | SM KUMM | Estimi ta’ nefqa fuq l-infurzar tal-liġi li għandu x’jaqsam mad-drogi, problemi tas-saħħa u soċjali marbuta mad-drogi u kooperazzjoni internazzjonali, bl-appoġġ tal-EMCDDA | Għan ta’ l-Istrateġija 31.2 Kull wieħed mill-Pjani ta’ Azzjoni ta’ l-UE għandu jinkludi temi ta’ riċerka ta’ prijorità li għandhom jitkattru fuq livell ta’ UE, waqt li titqies l-evoluzzjoni mgħaġġla tal-problema tad-drogi | 42. Li jinftiehmu aħjar il-fatturi wara l-vizzju u d-dipendenza fuq id-droga u fuq it-trattament tal-vizzju tad-drogi | Li titmexxa ’l quddiem riċerka fuq fatturi bijomediċi, psiko-soċjali u oħrajn wara l-użu u l-vizzju tad-drogi fil-kuntest tal-Programm tal-Komunità għar-Riċerka u l-Iżvilupp fl-Istati Membri | Għadu għaddej | SM KUMM | Identifkazzjoni u inklużjoni ta’ temi fil-Programm Strutturali u l-programmi ta’ ħidma, kif ukoll programmi ta’ riċerka nazzjonali L-ammont ta’ applikazzjonijiet b’suċċess għall-Programm ta’ Riċerka li għandhom x’jaqsmu mad-droga u n-numru ta’ proġetti appoġġjati fuq livell ta’ SM | 43. Jinħolqu netwerks ta’ eċċellenza fir-riċerka fuq id-drogi | Netwerks ta’ riċerka, universitajiet u professjonisti jkunu inkoraġġuti li jiżviluppaw/joħolqu netwerks ta’ eċċellenza għall-aħjar użu tar-riżorsi u t-tixrid effettiv tar-riżultati | 2007 | KUMM | Ir-rapport tal-KUMM fuq il-livell ta’ netwerking u l-fondi akkwistati għal dawn in-netwerks | Għan ta’ l-Istrateġija 32 Li jingħataw indikazzjonijiet ċari dwar il-merti u n-nuqqasijiet ta’ l-azzjonijiet u l-ħidmiet preżenti fuq il-livell ta’ l-UE | 44. Valutazzjoni kontinwa u ġenerali | 1. Il-Kummissjoni se tippreżenta reviżjonijiet tal-progress lill-Kunsill u lill-Parlament Ewropew fuq l-implimentazzjoni tal-Pjan ta’ Azzjoni, kif ukoll proposti biex ikunu trattati problemi li jkunu ġew identifikati u sfidi ġodda possibbli | Annwali | KUMM | Reviżjonijiet tal-progress | 2. Il-Kummissjoni se torganizza valutazzjoni ta’ l-impatt bil-ħsieb li tipproponi Pjan ta’ Azzjoni ġdid għas-snin 2009 – 2012 | 2008 | KUMM | Valutazzjoni ta’ l-impatt, bl-appoġġ tal-EMCDDA u l-Europol | 45. L-issuktar tal-valutazzjonui reċiproka dwar is-sistemi ta’ l-infurzar tal-liġi dwar id-droga fl-Istati Membri | Il-limitu ta’ l-implimentazzjoni tar-rakkomandazzjonijiet għall-aħjar prassi | 2006 | Kunsill | Rapport u proposta tal-Kunsill għal rakkomandazzjonijiet | [1] KUMM(2004) 707 finali. [2] Din is-sistema ta’ figuri tikkorrispondi għal dik ta’ l-għanijiet ta’ l-Istrateġija li hemm fl-Istrateġija ta’ l-UE dwar id-Drogi 2005-2012 [3] Presidenza = PRES, Stati Membri = SM, Kummissjoni = KUMM